Държавен вестник, бр. 5, 2010 г., стр. 179

БРОЙ  5	
Д Ъ Р Ж А В Е Н  В Е С Т Н И К 	
СТР.  179  
УКАЗАНИЯ
Формулярът е приложение към годишния счетоводен отчет и се попълва от всички предприятия, фирми, научни институти и организации, 
Българската академия на науките, Селскостопанската академия, висшите училища, университетските болници и други организации на самос-
тоятелен баланс, които независимо от вида на основната си дейност през 2009 г. са извършвали научноизследователска и развойна дейност 
(НИРД) - т.е. ако поне едно лице от персонала през цялата година е било заето с НИРД.
В адресната част на формуляра се записва наименованието на отчетната единица, нейното местонамиране и идентификационният й код по 
БУЛСТАТ. В карето “Обслужвана икономическа дейност” всяка отчетна единица попълва наименованието и кода на отрасловия раздел, за 
който е предназначена преобладаващата част от НИРД, съгласно Класификацията на икономическите дейности - КИД - 2008 (Приложение 1).
Предназначението на отчета е осигуряване на международно съпоставима информация за характеризиране на ресурсите (разходи и пер-
сонал) за научноизследователската и развойна дейност в България. Моля, при попълване на данните да се съобразите с дадената по-долу 
дефиниция за НИРД и с обхвата на показателите.
Научноизследователската и развойна дейност включва всяка творческа работа, която се провежда систематично с цел да се увеличи 
обемът на знанията, включително познанието за човека, културата и обществото, както и използването на този обем от знания за нови при-
ложения. 
Основният критерий, който служи да се отграничи научноизследователската и развойна дейност от широката гама подобни дейности, осно-
ваващи се на науката и технологиите, е наличието, в рамките на НИРД, на значителен елемент на новост и на отстраняване на научната и/
или техническата неопределеност.
Когато не са пряко свързани с научноизследователски проект, следните дейности не трябва да се включват в данните за НИРД: дейностите, 
свързани с научно-техническата информация, с патенти и лицензи, консултантските услуги, събирането на данни и проучвания от общ ха-
рактер, маркетинговите проучвания, дейностите по стандартизация и техническо изпитване, проектантската дейност и минно-геоложките 
проучвания, преподавателската дейност във висшите училища, рутинната дейност по разработване на софтуер. 
Раздел I. Разходи за НИРД по области на науката 
А. На код 100 “Разходи за НИРД - общо” се посочва общата сума на текущите разходи за НИРД и  на разходите за придобиване на дълготрайни 
материални активи, предназначени за НИРД, независимо от източника на финансиране. 
На код 110 “Текущи разходи за НИРД” се посочват данни за разходите за материали, за външни услуги, за персонал и другите разходи за дей-
ността. Не се включват разходите за амортизация.
На код 111 “Разходи за персонала, зает с НИРД” се посочват разходите за заплати и други възнаграждения на наетите по трудов договор и 
на работещите собственици, както и изплатените хонорари и суми по граждански договори (независимо дали те са сключени с външни лица, 
или с лица, работещи в същото предприятие) за осъществена НИРД. Включват се също и разходите за сметка на работодателя за социални и 
здравни осигуровки и обезщетения по Кодекса на труда. В данните по този код не се включват възнагражденията на помощния (обслужващ) 
персонал и охраната, които обаче са включени в текущите разходи за НИРД на код 110.
На код 120 се посочват данни за направените разходи за придобиване на дълготрайни материални активи, предназначени за НИРД. Включ-
ват се разходите за закупуване на земя, за строеж и покупка на сгради, за основен ремонт, както и разходите за придобиване на машини и 
оборудване, които се посочват и отделно на код 121.
Б. Текущите разходи за НИРД, посочени на код 110 следва да се разпределят (може и приблизително по Ваша преценка) според вида на на-
учните изследвания (разработки), за които са направени:
- Разходи за фундаментални изследвания (код 130) - посочват се разходите за експериментални или теоретични изследвания, имащи за цел 
главно придобиването на нови знания за същността на явленията и наблюдаваните факти, без да се има предвид тяхното конкретно приложе-
ние или използване. Резултатите от фундаменталните изследвания обикновено не се комерсиализират, а са предмет на публикации в научни 
списания или на обмен между заинтересовани лица и организации.
- Разходи за приложни изследвания (код 140) - посочват се разходите за оригинални изследвания, извършвани с цел придобиване на нови 
знания, които обаче са насочени главно към постигане на определени практически цели и задачи. Резултатите от приложните изследвания 
обикновено се отнасят за един-единствен продукт или за ограничен брой продукти, операции, методи или системи.
- Разходи за експериментални разработки (код 150) - посочват се разходите за системни разработки, базирани върху наличните знания, по-
лучени от научните изследвания и/или от практическия опит. Целта на експерименталните разработки е да се произведат нови материали, 
продукти и устройства; да се внедрят нови методи, системи и услуги или значително да се усъвършенстват вече съществуващите.
В зависимост от насочеността на научните изследвания (разработки), разходите за НИРД се разпределят по области на науката, които обхва-
щат съответните групи специалности:
- Естествени науки - математика, механика, физика, геофизика, астрономия и астрофизика, химия, биология, геология, география. 
- Технически науки - машиностроене и машинознание, авиационна и космична техника, корабостроене, електротехника, метрология и уре-
достроене, енергетика, комуникационна техника, добив и първична преработка на полезни изкопаеми, металургия, химична технология, 
технология на продоволствените продукти, технология на продукти за широко потребление, технологии в горското стопанство, добив на 
дървесина, целулозно-хартиена и дървообработваща промишленост, транспорт, строителство, геодезия, архитектура и градоустройство, ме-
ханизация и електрификация на селското стопанство, други технически науки, електроника и електронна техника, автоматика, изчислителна 
техника и системи за управление, екология и опазване на околната среда.
-  Медицински  науки - медицина, фармация, стоматология. 
- Селскостопански науки - агрономия, животновъдство, ветеринарна медицина, горско стопанство. 
- Обществени  науки - икономика, организация и управление, право, психология, педагогика, научна информация, социология и политически 
науки, военни науки. 
- Хуманитарни  науки - философия, история, филология, култура и изкуство.